ET Euroopa Liidu Teataja C 354/13

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise ainuõiguslike tegevuslubade ehk nn Seille loa ja Albe'i loa taotlemise kohta)

(EMPs kohaldatav tekst)

2013/C 354/09

29. aprillil 2013 esitas ettevõtja Elixir Petroleum (Moselle) Ltd, kelle esindaja Prantsusmaal on Philippe LABAT, Société Thermopyles SAS, asukohaga 50, rue du Midi, 94300 Vincennes (Prantsusmaa), taotluse kahe viieaastase ainuõigusliku tegevusloa ehk nn Seille loa ja Albe'i loa saamiseks, et uurida vedelaid ja gaasilisi süsivesinikke Meurthe-et-Moselle'i ja Moselle'i departemangu territooriumil.

Need load kehtivad järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Seille luba Punkt Idapikkus Põhjalaius A 4,10 kraadi idapikkust 54,50 kraadi põhjalaiust B 4,60 kraadi idapikkust 54,50 kraadi põhjalaiust C 4,60 kraadi idapikkust 54,40 kraadi põhjalaiust D 4,40 kraadi idapikkust 54,40 kraadi põhjalaiust E 4,40 kraadi idapikkust 54,20 kraadi põhjalaiust F 4,10 kraadi idapikkust 54,20 kraadi põhjalaiust





Albe'i luba Punkt Idapikkus Põhjalaius A 4,80 kraadi idapikkust 54,50 kraadi põhjalaiust B 4,90 kraadi idapikkust 54,50 kraadi põhjalaiust C 4,90 kraadi idapikkust 54,40 kraadi põhjalaiust D 5,00 kraadi idapikkust 54,40 kraadi põhjalaiust E 5,00 kraadi idapikkust 54,30 kraadi põhjalaiust F 4,80 kraadi idapikkust 54,30 kraadi põhjalaiust

Sel viisil kindlaks määratud territoorium Seille loa puhul on ligikaudu 726 km2 ja Albe'i loa puhul ligikaudu 198 km2.

Taotluste esitamine ja loa andmise kriteeriumid

Algsete taotluste ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 (muudetud) artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta ministri määrusega nr 2006-648 (muudetud), milles käsitletakse kaevandamise ja maa-aluse ladustamise õigust (Prantsuse Vabariigi Teataja, 3. juuni 2006).

Konkureerivad taotlused esitatakse ökoloogia-, säästva arengu ja energeetikaministeeriumile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgsed taotlused, seega hiljemalt 18. maiks 2015.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649 (muudetud), milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Lisateavet võib saada ökoloogia-, säästva arengu ja energeetikaministeeriumist (Ministère de l'écologie, du developpement durable et de l’énergie) järgmisel aadressil:

energeetika ja kliima peadirektoraat, energeetika direktoraat (direction générale de l'énergie et du climat, direction de l’énergie), süsivesinike geoloogiliste uuringute büroo (bureau exploration et production des hydrocarbures), Grande Arche — Paroi Nord, 92055 La Défense Cedex, France (Tel +33 140819527).

Eespool nimetatud õigusaktidega saab tutvuda Légifrance’i veebisaidil http://www.legifrance.gouv.fr

(1) EÜT L 164, 30.6.1994, lk 3.